Седем години след... (live)
“7 (Седем) години след...” LIVE е концертен албум на българската рок-група Ахат издаден 1999 г. от Harbour Island Records.

Албумът е с продължителност 32 минути и съдържа пет песни.

Съдържание 
 Нов живот /музика и текст Божидар Главев/
 Дървото /музика Божидар Главев, текст Валентин Тодоров/
 Розови мечти /музика Звездомир Керемидчиев, текст Даниел Ризов/
 Монолог /музика Божидар Главев, текст Даниел Ризов/
 Черната овца /музика и текст Божидар Главев/

Всички аранжименти са на Ахат.

Състав на групата 
 Звездомир Керемидчиев – вокал
 Антоний Георгиев – клавир
 Юрий Коцев – ударни
 Антоан Хадад – китара/вокал
 Даниел Ризов /„Денис“/ – бас/вокал

Любопитни факти 
 Албумът е записан от групата, която е поканена да „подгрее“ първия от двата концерта на Deep Purple в България в Зимния дворец на спорта в гр. София през 1998 г.
 Същевременно концертът в Зимния дворец е знаменателен и с това, че е първото излизане на сцена след седем годишна пауза.
 Албумът включва четири стари композиции, чийто автор е Божидар Главев, и една нова /Розови мечти/, композирана от Звездомир Керемидчиев.
 Единствен китарист на групата остава Антоан Хадад, тъй като основният композитор и текстописец Божидар Главев е преустановил активната си творческа дейност и се е отдал на новото си поприще на православен свещеник.

Албуми на Ахат
Музикални албуми от 1999 година